Egyre többen értik a magyar politikát
Kovács Zoltán kormányszóvivõ az Amerikai Egyesült Államokban járt, ahol több kutatóintézetnél, alapítványnál, kongresszusi intézménynél és médiumnál járt. A kormányszóvivõ az MTI-nek beszélt Magyarország megítélésérõl, Hillary Clintonról és a civil szervezetek politikai szerepvállalásáról is.
Kovács Zoltán kormányszóvivõ Washingtonban az MTI-nek nyilatkozott csütörtökön. Itt a kormányszóvivõ azt mondta, hogy egyre többen értik az Egyesült Államokban azt a munkát, amelyet a magyar kormányzat végez.

Ilyen például az üldözött keresztényekkel kapcsolatos fellépés, Magyarország gazdasági eredménye, és az illegális migráció kérdése is.

Kimondhatjuk, egyre többen elismerik azt is, hogy a magyar kormány az elmúlt nyolc évben rendkívül következetesen képviselte az álláspontját - fogalmazott Kovács Zoltán kormányszóvivõ.

A kormányszóvivõ több kutatóintézetnél, alapítványnál, kongresszusi intézménynél és médiumnál folytatott eszmecseréket. Így például járt a többi között

-   a Hudson Intézetben,
-   megbeszéléseket folytatott a Judicial Watch nevû konzervatív szervezetnél,
-   az amerikai törvényhozóknak háttéranyagokat készítõ kongresszusi hivatalban,
-   a Heritage Alapítványnál,
-   a Nemzetközi Republikánus Intézetben vagy
-   a Külkapcsolatok Tanácsában.
-   Emellett látogatását tett a Politico címû lap és a Fox News szerkesztõségében is.

A kormányszóvivõ elmondta, hogy évekkel ezelõtt megkezdett közös munkáról van szó, és a beszélgetések tónusa az elmúlt években markánsan megváltozott.

A Magyarország iránti növekvõ megértés nagyon sokat segít nekünk, hogy a lényegrõl, az elõttünk álló politikai, gazdasági és egyéb kihívásokról beszéljünk - hangsúlyozta Kovács Zoltán.

Arra a kérdésre, vajon érte-e bírálat a magyar kormány politikáját, például az illegális migráció kezelését illetõen, Kovács Zoltán leszögezte, hogya magyar álláspontot megértették, nem vitatják annak a jogosságát, hogy Magyarország a szuverenitás alapján állva és a kötelességét végrehajtva védi az európai határokat.

Hillary Clinton is Soros György oldalán áll

Kovács Zoltán kitért arra, hogy Hillary Clinton volt elnökjelölt a héten Oxfordban tartott elõadást, ahol nemcsak Theresa May brit kormányfõt és a Brexitet kritizálta, hanem a Tory képviselõket és Magyarországot is. Véleménye szerint ez teljesen egyértelmû jele annak, hogy az amerikai idõközi választások kampányának hatásai Európában is megjelennek.

A kormányszóvivõ szerint nincs kétség afelõl, hogy a nemzetközi baloldal, a magukat liberálisnak nevezõk Magyarországgal egyfajta fekete bárány, vagy valamiféle pofozógép szerepét próbálják meg eljátszatni - állapította meg Kovács Zoltán.

A kormányszóvivõ hangsúlyozta, hogy ahogyan Hillary Clinton esetében teljesen nyilvánvaló, hogy az általa mondottaknak a mögötte álló intézményrendszer, beleértve a Soros György által finanszírozott szervezetek, adják a tartalmat, az is teljesen nyilvánvaló, hogy a demokraták lépése mögött is ugyanezeknek a szervezeteknek a lépései, összehangolt és szervezett akciója áll.

Kovács Zoltán leszögezte, hogy mostani megbeszélései egyik tapasztalata éppen az, hogy e vádaskodásokat az amerikai politikai életben a helyükön kezelik.

Tárgyalópartnerei - mint fogalmazott - pontosan tudják, mirõl van szó. Kifejtette, hogy az amerikai legfelsõbb bíróság új bírájának, Brett Kavanaughnak a megválasztása kapcsán is nyilvánvalóvá vált, hogy a pártpolitikába hogyan avatkoznak be az NGO-k, vagy éppen Soros György, akinek befolyásolási kísérleteit maga Donald Trump elnök nevezte néven.

A kormányszóvivõ elmondta, hogyeszmecseréi során csaknem mindenütt hangsúlyosan került szóba Soros szerepe a politikai folyamatok befolyásolásában.
USA Kovács Zoltán Soros György